SEO Agency in Dinwiddie, VA Call Now - 844 SEO RATE
Dinwiddie, VA #1 SEO Company
We have identified the #1 seo Company in Dinwiddie, VA. Let our reviews work for you.
Looking for the best Dinwiddie, Virginia SEO Agency for your business?
Cities near Dinwiddie, VA: EUROPA JIPTOER PROGRAM 2018
Toer saam met die mense met 26 jaar ondervinding
Saterdag 23 Jun Vertrek: Bon voyage! Ons vertrek vanaf Kaapstad Internasionale lughawe na Doha om 13:20 aanboord vlug QR1370.
Sondag 24 Jun Londen:Ons arriveer om 07:00 in Londen en doen 'n stadstoer onmiddellik na aankoms. Die toer is daarop gemik om die besienswaardighede van buite te sien en jouself te oriënteer. Die Royal Mews waar die Koningin se vervoer gereël word. The Tour of London, Tower Bridge en Die Royal Albert Memorial, Buckingham paleis en Big Ben is maar net enkele van die attraksies wat jy sal sien. Dit sal jou help om jou weg beter in die stad te vind.
Maandag 25 Jun – Londen: Vandag kry jy ’n Underground Pass. Wat jou gaan help om deur Londen te reis. Ons is vanselfsprekend daar om jou te help. Sondae SI die markies ook oop en dit is altyd gewild. Daarom is daar vandag ’n af dag.
Dinsdag 26 Jun - Londen - Ferry:
Londen is joune vir die hele dag! Of miskien moet ek sê byna die hele dag. Madam Tussaud , Westminister Abbey, Harrods, Piccadilly, Carnaby Street ... Jy sal moet roer om alles te sien! Gelukkig kry jy ‘n kaartjie vir die moltrein. Dit gee jou vrye tyd om Londen op jou eie tyd te verken. As jy dit verkies kan jy ook saam met jou toerleier op ‘n toer deur die stad gaan.
Om 20:00 vertrek ons vanaf Liverpool Street stasie na Harwich vanwaar ons met 'n oornag veerboot na Hoek van Holland vertrek. Ons slaap in kajuite en geniet die gees op die boot.
Woensdag 27 Jun – Hoek van Holland- Amsterdam: Ons arriveer vroegoggend by Hoek van Holland. Ons bus ontmoet ons hier. Vandag besoek ons Vollendam, die Kaas en Klopse fabriek, die windmeul dorp. Die Rijksmuseum en die Van Gogh museum. Maak gereed vir ‘n besige dag in Amsterdam en die omringende dorpies. Na aandete is jy vry om Amsterdam op jou eie te verken.
Donderdag 28 Jun - Amsterdam: Vandag kry jy jou fiets en jy het die geleentheid om Amsterdam op jou eie te ontdek. natuurlik is jou toerleier daar om jou met raad te bedien. Baie jongmense besoek die Heineken experience en vind dit ook ’n hoogtepunt. Jy sal dalk die blommemark en Ann Frank Museum ook wil besoek. Onthou dat ons laasgenoemde vooraf bespreek. Die toue kan baie lank wees. Amsterdam is ook die regte plek as jy ’n paar artikels wil koop.
Vrydag 29 Jun Amsterdam – Parys: Vive le France! Vanoggend neem ons afskeid van Amsterdam en reis per bus na Parys. ‘n Stadstoer deur skone Parys gaan ons vanaand na wêreldbekende besienswaardighede soos die Notre Dame-kerk, Gustav Eiffel se toring, die Seine-rivier, en nog vele meer neem.
Saterdag 30 Jun- Parys: Et aujourd’hui, Bonjour paris! Ons doen 'n stadstoer te voet van Parys waarin julle ook baie vryetyd gaan kry. Ingesluit: toegang tot Notre Dame en die Louvre museum. Vanaand eet ons by die Eiffel Toring en dit is altyd een van die lekkerste en opwindendste aande. Daar is reuse-grasperke en jongmense geniet dit altyd hier.
Sondag 1 Jul - Parys tot Lucerne: Au Revoir, Paris! Ons ry vandag per bus vanaf Parys na Switserland, tot in Luzerne.
Maandag 2 Jul - Luzerne: Ons besoek aan Lucerne is daarop gemik om die geleentheid te kry om die pragtig Alpe en die mere tussen die Alpe te sien en te geniet. In Switserland gaan dit beslis nie in die eerste plek oor inkopies of geskiedenis nie. Dit gaan daaroor om die mooiste deel van die skepping te beleef. As die weer mooi is, is die hemel diep blou, die mere en die sneeu help alles om ’n volmaakte prentjie te vorm.
Vanoggend besoek ons berg Pilatus (opsioneel). As jy besluit om hierdie ekskursie deur te maak gaan jy met ’n boot op die mooiste meer vaar, voordat jy met ’n rattrein die bergspitse gaan besoek. Van daar gaan jy eers met ’n reuse kabelkar berg af en dan vir die laaste paar kilometer met ’n klein kabelkar of ski-lift.
Vanmiddag is jy vry om ‘n bietjie uit te vind of Switserland se sjokolade regtig so lekker is soos almal sê.
Dinsdag 3 Jul - Luzerne:: Vandag besoek ons die St. Gothard Pass. Jy kry die geleentheid om Switserse koue te ervaar en een van die mooiste bergpasse ter wêreld te besoek. Die kort reis daarheen, die pragtige berge, mere en sneeu maak dit ’n wonderlik uitstappie. Ons sal namiddag vroeg in Lucerne wees sodat jy besienswaardighede soos die Leeu-monument kan besoek.
Woensdag 4 Jul tot Saterdag 7 Jul Lucerne - Nice: Ons ry deur die wêreld se langste tonnel die St. Gothard tonnel tot in Italië en dan al langs die middelandse see tot in Nice langs die bekende Franse Riveira. Onderweg gaan ons deur meer as 200 tonnels en ongeveer oor net soveel brûe. Verseker is dit een van die mooiste roetes waarlangs mens kan ry, op die ganse aarde.
Ons bly vir drie nagte baie naby die strand in 'n Ibis Budget hotel. Julle gaan vry wees om jou eie dag te beplan en te kom en te gaan soos wat jy wil, met baie min beperking. Ons enigste uitstappie is ons besoek aan Monaco, waar ons nie alleen die bekende Formule1 renbaan sal sien nie, maar ook sal beleef hoe die heel rykste mense leef.
Die strande van Nice is speelplek van die wêreld se rykstes en ons gaan net lekker ontspan op die strande of jy kan die talle besienswaardighede op jou eie verken. Ons gee vir jou ’n boekie om jou daarmee te help.
Saterdag 7 Jul en Maandag 9 Jul - Nice tot Venesië: Ons kampeerterrein is ‘n paradys vir jongmense.
Ons doen ‘n stadstoer (te voet) van Venesië. O sole mio - ‘n romantiese rit in ‘n Gondola is opsioneel. Vanmiddag is jy vry om al die gangetjies en stegies van Venesië te verken.
Maandag 9 tot Woensdag 11 Jul Venesië tot Rome: Ons reis tot in die antieke stad Rome waar ons vir drie nagte vertoef. Rome is ‘n groot stad met baie besienswaardighede. Ons doen ‘n stadstoer. Die res van die tyd is jy vry om al die antieke wonders en ander opwindende plekke te besoek.
Rome is 'n onoortreflike stad met besienswaardighede en kuns wat oor baie eeu daar gevestig is. Nieteenstaande is dit ons verblyfplek wat die hoogste punte deur die meeste jongmense gegee word.
Woensdag 11 Jul - Rome - Sorento: Dit is nie ver van Rome tot Sorento nie en ons gaan onderweg by Pompeii stop.
In die middag besoek ons eers die bouvalle van Pomeii voordat ons na ons verblyf in Sorento vertrek.
Donderdag 12 Jul Sorento - Capri: Die bootvaart na Capri is opsioneel, maar sodra jy daar kom is daar 'n groot verskeidenheid aktiwiteite waaraan jy kan deelneem. Jy kan die eiland te voet, met 'n Poegie of per Taxi verken. Julle kan 'n boot huur en om die eiland vaar. Dit sal jou die geleentheid bied om heerlik te swem en te duik in die warm water van die Mediterreense see. Die blou grotte van Capri is wêreld bekend en 'n besoek aan die grotte is altyd 'n belewenis.
Vrydag 13 Jul Sorento - Rome - Dubai: Ons laaste dag in Europa het aangebreek. Daar word afskeid geneem van Sorento en die hele Europa. Om 14:00 vertrek ons na die Lughawe by Rome en om 22:00 aanboord vlug EK096 na Dubai waar ons om 01:15 arriveer.
Saterdag 14 Jul Huis toe: Om 08:35 vertrek ons vanaf Dubai met vlug EK 770 en ons arriveer in Kaapstad om 16:25. Hier neem ons finaal afskeid van ons nuwe vriende en die beste vakansie van ons lewens.